**JAVNI POZIV  
za iskazivanje interesa radi zasnivanja zakupa**

**Centar za djecu, mlade i obitelj Velika Gorica** objavljuje namjeru uzimanja u zakup poslovnog prostora u centru Velike Gorice. Navedeni poslovni prostor mora udovoljavati sljedećim uvjetima:

1. da se nalazi u centru Velike Gorice
2. uredski prostor ukupne površine minimalno 400 m²,
3. uredski prostor mora imati riješene instalacije i klimatizaciju te biti opremljen optičkom komunikacijskom infrastrukturom,
4. da ima čajnu kuhinju,
5. da ima kolni pristup te prostor za parkiranje vozila sa najmanje 5 parkirnih mjesta.

Ovim putem pozivaju se fizičke i pravne osobe da **Centru za djecu, mlade i obitelj Velika Gorica** kao potencijalnom zakupniku dostave ponude za zakup poslovnog prostora na području Grada.

Ponuda treba sadržavati:  
1. detaljan opis nekretnine s tlocrtom prostorija,  
2. zemljišnoknjižni izvadak kao dokaz vlasništva nekretnine,  
3. cijenu zakupa po m² ,

4. izvod iz sudskog registra, ukoliko je ponuditelj pravna osoba.

Rok za podnošenje ponuda i izbor  
Rok za podnošenje pisanih prijava s ponudama iznosi 8 dana, računajući od prvog sljedećeg dana nakon objave poziva na internet stranici Centra za djecu, mlade i obitelj Velika Gorica.  
Pisane prijave s ponudama dostavljene nakon isteka rokaili nepotpune ponude, neće se razmatrati.

Pisane prijave s ponudama i dokumentacija predaju se neposredno, u Centru za djecu, mlade i obitelj Velika Gorica, na adresi: Kurilovečka 48, Velika Gorica ili preporučenom pošiljkom, u zatvorenoj omotnici, na istu adresus napomenom ''JAVNI POZIV, DOSTAVA PONUDE ZA ZAKUP POSLOVNOG PROSTORA – NE OTVARATI''

Datum i mjesto otvaranja pisanih ponuda biti će objavljeni na stranicama i oglasnoj ploči Centra za djecu, mlade i obitelj Velika Gorica najkasnije u roku od 3 dana prije održavanja javnog otvaranja.

Otvaranju ponuda mogu biti nazočni ponuditelji, odnosno njihovi ovlašteni predstavnici te sve zainteresirane osobe.

Pri odabiru najpovoljnije ponude uzet će se u obzir ponuđena cijena, lokacija (centar Velike Gorice) te svi kriteriji kojima mora odgovarati ponuđeni poslovni prostor.

Nakon razmatranja pristiglih ponuda pozvat će se ponuditelja na sklapanje Ugovora.

Ponuda i odabir najpovoljnijeg ponuditelja nisu obvezujući te Centar za djecu, mlade i obitelj Velika Gorica zadržava pravo odustanka od ugovora, s time da u tom slučaju ponuditeljima ne pripada pravo potraživati naknadu bilo kakve vrste od strane Centra za djecu, mlade i obitelj Velika Gorica.